Tuuliki Jürjo

Tuuliki Jürjo (sünninimi Tuuliki Kade, nimi esimesest abielust Tuuliki Aabmets; sündinud 15. oktoobril 1966 Tartushttp://www.eestikirik.ee/kirikumuusik-tuuliki-jurjo-muusikat-ei-kuula/) on eesti organist ja koorijuht. 

Ta lõpetas 1984. aastal Tartu 2. Keskkooli, 1989. aastal Tallinna Riikliku Konservatooriumi muusikapedagoogika erialal, 2001. aastal Heino Elleri nimelise Tartu Muusikakooli oreli erialal Urmas Taniloo oreliklassis ning 2010. aastal Eesti Muusika- ja Teatriakadeemia magistrantuuri oreli erialal professor Andres Uibo oreliklassis. 

Talle on antud kirikumuusiku A-kategooria. 

Aastatel 1989–2000 töötas ta  Tartu II Muusikakoolis solfedžo, muusikaloo ja üldklaveri õpetajana, 2000–2014 Narva Eesti Gümnaasiumi muusikaõpetajana ja koorijuhina. 1992–2000 oli ta Tartu Maarja koguduse kammerkoori Soli Deo Gloria dirigent, 1995. aastast ka organist samas koguduses. Aastatel 2000–2014 oli ta Narva Aleksandri koguduse koorijuht-organist, 2002–2014 Narva Koorikooli oreliõpetaja. Alates 2011. aastast on ta Eesti Kirikumuusika Liidu juhatuse esimees. 

2015. aastast töötab Tuuliki Jürjo Viljandi Pauluse kiriku organistina, Viljandi Jaani kiriku organistina ja koorijuhina, Viljandi Muusikakooli oreliõpetajana ning alates 2017 Võhma Muusikakooli klaveriõpetajana. 

Organistina on ta esinenud Eestis, Venemaal, Soomes, Leedus, Rootsis, Saksamaal ja Prantsusmaal. Narva Aleksandri koguduse muusikajuhina korraldas ta 2000–2014 kontserte ja kontserdisarju Narvas ning Narva Kontserdi tegevjuhina kogu Eestis. Alates 2011. aastast korraldab kontserte, kontserdisarju ja laulupäevi EELK Kirikumuusika Liidus ning alates 2016 MTÜ Musica Sacra all.

Isiklikku
Tema isa Vello Kade on veemotosportlane, poksija, poksitreener ja sporditegelane, ema Milde Kade kergejõustiklane ja spordipedagoog, vend Ervin Kade veemotosportlane, poksija ja poksitreener.

Esimesest abielust on pojad Mattias Aabmets ja Maarek Aabmets.

Teine abikaasa oli EELK vaimulik Villu Jürjo. 

Viited

Publikatsioonid
Kus on kirjas organisti nimi? Eesti Kirik, 24. aprill 2013

Kategooria: Eesti organistid
Kategooria:Eesti koorijuhid
Kategooria:Eesti muusikapedagoogid
Kategooria:Eesti kirikumuusikud
Kategooria:Miina Härma Gümnaasiumi vilistlased
Kategooria:Eesti Muusika- ja Teatriakadeemia vilistlased
Kategooria:Sündinud 1966